Tânărul de 16 ani, diagnosticat ieri, cu coronavirus, este izolat în aceste momente la Spitalul Victor Babeş din Timişoara.

Nu are simptome, motiv pentru care crede că rezultatele testelor sunt greşite. Tocmai de aceea, nu înţelege de ce trebuie să fie izolat.

CITEŞTE ŞI: Alcoolemie record! Un şofer i-a uimit chiar şi pe poliţişti. Avea 5,79 mg/l alcool pur în aerul expirat

“Nu vine nimeni la mine. Stau închis aici, ca la puşcărie. Televizorul nu a mers. Abia acum l-au reparat. De acasă nu am apucat să îmi iau decât telefonul şi încărcătorul (...) Cred că este posibil ca şi alţi vecini să aibă boala. Dar eu nu cred că sunt bolnav. Cred că este ceva greşit cu testele”, a spus băiatul, din salonul de spital.

Chiar dacă nu are febră sau tuse, tânărul a fost diagnosticat cu noul virus, pe care l-a contractat de la unchiul său.

La rândul lui, bărbatul de 47 de ani s-a infectat de la o femeie, alături de care a stat în avionul cu care s-au întors amândoi din Italia.

“Unchiul meu, de pe data de 20 până pe 28, s-a plimbat peste tot. Abia pe data de 28 au venit doi jandarmi şi i-au spus să stea izolat. I-au spus că are voie să iasă în curte, numai în stradă nu l-au lăsat să iasă. A intrat oricum, în contact cu alţi vecini, pentru că suntem vreo 20 de familii, aici, în curte”, mai spune cel de-al treilea pacient diagnosticat cu coronavirus, la Timişoara.

În ceea ce priveşte izolarea, dispusă de autorităţi, tânărul spune că măsurile au fost luate destul de târziu, pentru că el a apucat să intre în contact cu foarte mulţi oameni.

CITEŞTE ŞI: Este oficial! Adrian Pau este candidatul Pro România pentru Consiliul Județean Timiș

A interacţionat cu colegii de la şcoală, dar a fost şi în multe locuri aglomerate.

“Am fost săptămâna trecută la şcoală, am fost să îmi fac analizele necesare pentru practică. La şcoală am mers cu tramvaiul şi era foarte multă lume. La şcoală însă, am interacţionat doar cu colegii de clasă, pentru că eu nu prea ies din clasă”, a mai spus băiatul.